TAURAGĖS RAJONO SAVIVALDYBĖS TARYBA

SPRENDIMAS

DĖL TAURAGĖS RAJONO SPECIALIOSIOS SODININKŲ BENDRIJŲ RĖMIMO PROGRAMOS PATVIRTINIMO

2018 m. rugsėjo 5 d. Nr. 1-265

Tauragė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos sodininkų bendrijų įstatymo 28 straipsnio 2 dalimi, 3 dalies 2 punktu ir 4 dalimi, Tauragės rajono savivaldybės taryba n u s p r e n d ž i a:

1. Patvirtinti Tauragės rajono specialiąją sodininkų bendrijų rėmimo programą (pridedama).

2. Paskelbti šį sprendimą Teisės aktų registre ir Tauragės rajono savivaldybės interneto svetainėje.

Savivaldybės meras	Sigitas Mičiulis

PATVIRTINTA

Tauragės rajono savivaldybės tarybos

2018 m. rugsėjo 5 d. sprendimu Nr. 1-265

TAURAGĖS RAJONO SPECIALIOJI SODININKŲ BENDRIJŲ RĖMIMO PROGRAMA

I SKYRIUS

BENDROSIOS NUOSTATOS

1. Tauragės rajono sodininkų bendrijų specialioji rėmimo programa (toliau – Programa) skirta finansinei paramai Tauragės rajono savivaldybės (toliau – Savivaldybė) teritorijoje esančioms sodininkų bendrijoms, siekiančioms tinkamai tvarkyti ir prižiūrėti bendrojo naudojimo objektus, teikti.

2. Lėšos Programai finansuoti numatomos kiekvienais metais Savivaldybės biudžete.

II SKYRIUS

PROGRAMOS TIKSLAS IR UŽDAVINIAI

3. Programos tikslas – didinti ekonominį ir socialinį konkurencingumą.

4. Programos uždaviniai:

4.1. sudaryti palankias sąlygas tinkamai prižiūrėti ir tvarkyti sodų kraštovaizdį;

4.2. saugoti gamtą;

4.3. tvarkyti ir prižiūrėti bendrojo naudojimo objektus (kelius, gatves, vandens tiekimo, nuotekų šalinimo įrenginius ir kt.).

III SKYRIUS

PARAMOS TEIKIMO SĄLYGOS

5. Informacija apie sodininkų bendrijų prašymų paramai gauti teikimo laikotarpį skelbiama Savivaldybės interneto svetainėje.

6. Bendrijos, pageidaujančios gauti paramą, turi pateikti šiuos dokumentus:

6.1. prašymą finansinei paramai gauti;

6.2. sodininkų bendrijos registracijos pažymėjimo ir įstatų patvirtintas kopijas;

6.3. sodininkų bendrijos išlaidas patvirtinančius dokumentus (sutartis ar sąskaitas faktūras) ir apmokėjimą patvirtinančius dokumentus.

7. Teikiamų dokumentų kopijos turi būti patvirtintos sodininkų bendrijos pirmininko ar jo įgalioto asmens parašu.

8. Teikiama tik dalinė finansinė parama ne daugiau kaip 80 proc. visų patirtų tinkamų finansuoti išlaidų, bet ne daugiau kaip 20 proc. visų Programos lėšų.

9. Kompensuojamos einamų metų išlaidos iki prašymo pateikimo.

IV SKYRIUS

PRAŠYMŲ VERTINIMAS IR FINANSAVIMO SKYRIMAS

10. Programos lėšas skirsto Savivaldybės administracijos direktoriaus įsakymu sudaryta Programos lėšų skirstymo komisija (toliau – Komisija).

11. Komisija sudaroma iš 3 Savivaldybės administracijos valstybės tarnautojų ar darbuotojų, kurie iš savo narių renka komisijos pirmininką.

12. Komisija savo darbe vadovaujasi šia Programa.

13. Komisijos pagrindinė veiklos forma – posėdžiai. Posėdžiai yra teisėti, jeigu juose dalyvauja ne mažiau kaip 2/3 komisijos narių, sprendimai priimami dalyvaujančių komisijos narių balsų dauguma, o balsams pasiskirsčius po lygiai, sprendimą lemia Komisijos pirmininko balsas.

14. Komisijos pirmininkas šaukia Programos vertinimo komisijos posėdžius, jiems pirmininkauja, pasirašo jų protokolus.

15. Komisijos nariai dalyvauja susitikimuose su sodininkų bendrijų atstovais, juos konsultuoja Programos lėšų panaudojimo, prašymų pateikimo ir kitais klausimais.

16. Programos vertinimo komisijos posėdžių darbą protokoluoja Savivaldybės administracijos Bendrojo ir civilinės metrikacijos skyriaus specialistas.

17. Komisija atlieka šias funkcijas:

17.1. sprendžia Programos lėšų panaudojimo tikslingumo, jų skyrimo ir kitus klausimus;

17.2. nagrinėja sodininkų bendrijų pateiktus dokumentus finansinei paramai gauti, paskaičiuoja kompensacijos dydį už atliktus ir bendrijos apmokėtus darbus arba priima motyvuotą nutarimą neskirti finansinės paramos;

17.3. apsvarsto pateiktą medžiagą ir priima sprendimą teikti pasiūlymą Savivaldybės administracijos direktoriui skirti dalinę kompensaciją sodininkų bendrijoms.

18. Priėmus nutarimą teikti dalinę kompensaciją, Savivaldybės administracijos direktorius ir sodininkų bendrija pasirašo Savivaldybės biudžeto lėšų naudojimo sutartį (priedas).

19. Pasirašius sutartį, parengiamas Savivaldybės administracijos direktoriaus įsakymas, kuriuo skiriamos lėšos pervedamos į sodininkų bendrijos nurodytą sąskaitą.

20. Prašymai paramai skirti apsvarstomi, sprendimai priimami ir parama išmokama per 2 savaites po Savivaldybės biudžeto lėšų naudojimo sutarties pasirašymo.

V SKYRIUS

BAIGIAMOSIOS NUOSTATOS

21. Programos lėšų apskaitą tvarko Savivaldybės administracijos Centralizuotos buhalterijos skyrius.

22. Už finansinės paramos lėšų tikslingą panaudojimą atsako paramos gavėjas.

23. Programos lėšų naudojimo kontrolę vykdo Savivaldybės kontrolės ir audito tarnyba.

24. Visi su Programos įgyvendinimu susiję dokumentai saugomi Savivaldybės administracijos Bendrajame ir civilinės metrikacijos skyriuje.

25. Programa tvirtinama, keičiama ar pripažįstama netekusia galios Savivaldybės tarybos sprendimu.

_______________________________________________

Tauragės rajono savivaldybės tarybos

specialiosios sodininkų bendrijų rėmimo

programos priedas

SAVIVALDYBĖS BIUDŽETO LĖŠŲ NAUDOJIMO SUTARTIS

20 __ m. _________ ___d. Nr. _____

Tauragė

Tauragės rajono savivaldybė (toliau vadinama – Savivaldybė), atstovaujama administracijos direktoriaus ____________________ ir ____________________ (toliau vadinama – Vykdytojas), sudarė šią sutartį.

I. SUTARTIES OBJEKTAS

1. Finansavimas vykdomas iš Savivaldybės biudžeto, vadovaujantis 20__ m. _________ ___d. tarybos sprendimu Nr. 1-___ „Dėl Tauragės rajono specialiosios sodininkų bendrijų rėmimo programos patvirtinimo“, atsižvelgiant į Komisijos posėdžio protokolą.

II. ŠALIŲ ĮSIPAREIGOJIMAI IR TEISĖS

2. Vykdytojas įsipareigoja pateikti teisingus duomenis apie atliktus darbus ir teisingus dokumentus lėšų pervedimui.

3. Savivaldybė įsipareigoja pervesti paskirtas lėšas į Vykdytojo nurodytą sąskaitą po sutarties pasirašymo.

4. Savivaldybė turi teisę kontroliuoti, ar teisingai ir pagal paskirtį panaudotos lėšos, kilus neaiškumui, pareikalauti, kad Vykdytojas pateiktų papildomus dokumentus apie lėšų panaudojimą.

III. ATSISKAITOMYBĖ

5. Vykdytojas, gavęs dalinį išlaidų kompensavimą, Savivaldybės administracijos Centralizuotos buhalterijos skyriui pateikia Formą B-1, patvirtintą Lietuvos Respublikos finansų ministro 2018 m. gegužės 31 d. įsakymu Nr. 1K-206 ir Formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 (Lietuvos Respublikos finansų ministro 2018 m. vasario 7 d. įsakymo Nr. 1K-50 redakcija).

IV. KITOS SĄLYGOS

6. Ši sutartis įsigalioja nuo pasirašymo dienos ir galioja iki 20__ m. gruodžio 31 d.

7. Šalys neturi teisės perduoti savo įsipareigojimų pagal sutartį tretiesiems asmenims.

8. Ginčai, kylantys vykdant šią sutartį, sprendžiami tarpusavio susitarimu arba Lietuvos Respublikos teisės aktų nustatyta tvarka.

9. Sutartis sudaryta 2 egzemplioriais, turinčiais vienodą juridinę galią, kiekvienai šaliai po vieną sutarties egzempliorių.

10. Kiekvienas šios sutarties priedas ar papildymas turi būti sudaromas raštu ir abiejų šalių pasirašytas. Toks priedas ar papildymas tampa neatsiejama šios sutarties dalimi.

ŠALIŲ REKVIZITAI:

Savivaldybė	Vykdytojas
Tauragės rajono savivaldybės administracija Adresas: Respublikos g. 2, LT-72255 Tauragė Įmonės kodas 188737457 Tel., faksas 62 813, 70 801 Bankas: AB Luminor Banko kodas 40100 Sąskaitos Nr. LT274010041600020037 Administracijos direktorius ............................................ (vardas, pavardė, parašas) A.V.	Adresas: Įmonės kodas Tel. Bankas: Banko kodas Sąskaitos Nr. ............................................ (vardas, pavardė, parašas) A.V.